कटक
यह कटक का सबसे प्रमुख पर्यटक स्‍थल है। महानदी के किनारे बना यह किला खूबसूरती से तराशे गए दरवाजों और नौ मंजिला महल के लिए प्रसिद्ध है। इसका निर्माण गंग वंश ने 14वीं शताब्‍दी में करवाया था। युद्ध के समय नदी के दोनों किनारों पर बने किले इस किले की रक्षा करते थे। वर्तमान में इस किले के साथ एक अंतर्राष्‍ट्रीय स्‍टेडियम है। पांच एकड़ में फैले इस स्‍टेडियम में 30000 से भी ज्‍यादा लोग बैठ सकते हैं। यहां खेल प्रतियोगिताओं और सांस्‍कृतिक कार्यक्रमों का अयोजन होता रहता है।
कठना नदी
कठना नदी (Kathana river) भारत के उत्तर प्रदेश राज्य में बहने वाली एक छोटी नदी है। यह गोमती नदी की उपनदी है, जो स्वयं गंगा नदी की उपनदी है। यह शाहजहाँपुर ज़िले के खुटार नगर के समीप स्थित मोती झील में आरम्भ होती है और सीतापुर ज़िले के दधनामऊ ग्राम के समीप गोमती नदी में विलय हो जाती है। कठना नदी का मार्ग इसे शाखू के जंगल वाले क्षेत्रों से ले जाता है। अपने ऐतिहासिक एवं सामाजिक महत्व के साथ-साथ, वन्य जीवों के लिए यह नदी और इसका जल जीवन रेखा के सदृश है।